
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๓  ธันวาคม  พ.ศ. ๒๕๕๗
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑. ปริจเฉท ๓ เรียกว่า ปกิณณกสังคหะนั้น เพราะเหตุใด? และให้แสดงมาติกาทั้ง ๖ พร้อมด้วยความหมาย
๒.
ก. ให้แสดงการจำแนกสเหตุกจิตโดยเหตุ ? 


ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกไหน ?  อโลภะ  อโทสะที่ประกอบกับญาณสัมปยุตตจิตนั้นเป็นเจตสิกพวกไหน ?  และติเหตุกเจตสิก ๓๕ ดวงนั้น  ได้แก่อะไรบ้าง  เหตุ ๓ นั้น  คืออะไร? ให้แสดงตามคหิตัคคหนนัย 
๓. 
ก. กิจมี  ๑๔  กิจ  แต่ฐานของกิจเหล่านั้นมีเพียง  ๑๐  ฐาน 
ที่เป็นเช่นนี้เพราะเหตุใด ?   


ข. ให้แสดงฐานโดยพิสดารว่ามีจำนวนเท่าใด  ?  คืออะไรบ้าง ?   พร้อมทั้งยกหลักฐานบาลีขึ้นแสดงด้วย
๔. ให้แสดงจิตที่เกิดใน ทวาร และพ้นจากทวารโดยแน่นอนและไม่แน่นอน ดังต่อไปนี้

ก. จิตที่เกิดในทวารเดียว

ข.จิตที่เกิดในทวาร ๕

ค. จิตที่เกิดในทวาร ๖

ง. จิตที่เกิดพ้นจากทวาร ๖ 
๕.
ก. ให้แปลคาถาดังต่อไปนี้



ปญฺจวีส  ปริตฺตมฺหิ

ฉ  จิตฺตานิ   มหคฺคเต



เอกวีสติ  โวหาเร

อฏฺฐ  นิพฺพานโคจเร 

ข. อารมณ์  ๖ เมื่อจำแนกโดยประเภทใหญ่แล้วมีกี่ประเภทคืออะไรบ้าง? ให้แสดงองค์ธรรมมาด้วย
๖. 
ก. คำว่าวัตถุในวัตถุสังคหะนี้หมายความว่าอย่างไร?  วัตถุมีกี่อย่าง  จงแสดงมาพร้อมองค์ธรรม

ข. จงแสดงจิตดังต่อไปนี้

๑. จิตที่เกิดขึ้นโดยอาศัยวัตถุรูปแน่นอน

๒. จิตที่อาศัยวัตถุรูปเกิดไม่แน่นอน

๓. จิตที่เกิดขึ้นโดยไม่ได้อาศัยวัตถุรูปแน่นอน
๗.
ก. สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?


ข. พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ? คืออะไรบ้าง ?  ให้บอกความหมายของหมวดนั้น ๆ มาด้วย ?

๘.
ก. กิเลสมีจำนวนเท่าใด  คืออะไรบ้าง ?  ให้แสดงมาเฉพาะชื่อ

ข. ให้แสดงการนับกิเลสโดยพิสดาร ๑๕๐๐ มาดู ?

๙. 
ก. จงจำแนกพละธรรม ๙  โดยโสภณและอโสภณมาดู ฯ

ข. ให้แสดงอธิบดี ๔  พร้อมทั้งความหมายและองค์ธรรม ?

๑๐. จงตอบคำถามดังต่อไปนี้

ก. สัพพจิตตสาธารณเจตสิก ๗ เป็นขันธ์อะไรได้บ้าง ?


ข. หทยวัตถุเป็นอายตนะอะไร ?


ค. อเหตุกกิริยาจิต ๓ เป็นธาตุอะไรได้บ้าง ?


ง. รูป ๒๘ นิพพาน เป็น สัจจะอะไรได้บ้าง ?


จ. องค์ธรรมของ ธัมมารมณ์  ธัมมายตนะ  ธัมมธาตุ  เหมือนกันหรือต่างกันอย่างไร ?
----------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่ ๑๔ ธันวาคม พ.ศ. ๒๕๕๗
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
๑.  จงแสดงคาถาสังคหะ ทั้งบาลี  และคำแปล
ตอบ
คาถาสังคหะ



๑. สมฺปยุตฺตา    ยถาโยคํ

เตปญฺญาส   สภาวโต



    จิตฺตเจตสิกา  ธมฺมา

เตสนฺทานิ   ยถารหํ



๒. เวทนาเหตุโต  กิจฺจ-

ทฺวาราลมฺพนวตฺถุโต



    จิตฺตุปฺปาทวเสเนว

สงฺคโห    นาม   นียเต

สภาวธรรม  ๕๓  คือ จิต  และเจตสิก ชื่อว่า นามเตปญฺญาสว่าโดยลักษณะของตน ๆ       ประกอบด้วย  
เอกุปฺปาทตา  เป็นต้น  ตามที่ประกอบได้   ดังแสดงแล้วโดยพิสดาร (ในปริจเฉทที่ ๒)

บัดนี้ ข้าพเจ้าจะแสดงปกิณณกสังคหะของจิต  และเจตสิก  ว่าด้วยอำนาจแห่งการเกิดขึ้นของจิตโดยประเภทแห่งเวทนา  เหตุ  กิจจ์  ทวาร  อารมณ์  และวัตถุตามสมควร
๒. 
ก. เอกเหตุกเจตสิก คือเจตสิกประเภทไหน มีจำนวนเท่าใด คืออะไรบ้าง ( ตามนัยอคหิตัคคหนนัย)

ข. ให้แปลคาถาดังต่อไปนี้



ฉวตฺถุํ  นิสฺสิตา  กาเม

สตฺต  รูเป  จตุพฺพิธา



ติวตฺถุํ  นิสฺสิตารูเป

ธาเตฺวกานิสฺสิตา  มตา.
ตอบ
ก. เอกเหตุกเจตสิก คือ เจตสิกที่มีเหตุ ๑  มีจำนวน ๓ ดวง คือ
๑. โลภเจตสิก  มีเหตุ ๑ คือ โมหเหตุ
๒. โทสเจตสิก  มีเหตุ ๑ คือ  โมหเหตุ
๓. วิจิกิจฉาเจตสิก  มีเหตุ ๑ คือ  โมหเหตุ.
ข. แปลคาถาดังต่อไปนี้  นักศึกษาทั้งหลายพึงทราบ วิญญาณธาตุ ๗  ที่อาศัยวัตถุรูป ๖ เกิดในกามภูมิ ๑๑ พึงทราบวิญญาณธาตุ ๔  คือ จักขุวิญญาณธาตุ  โสตวิญญาณธาตุ  มโนธาตุ  มโนวิญญาณธาตุ  ที่อาศัยวัตถุรูป ๓  คือ  จักขุวัตถุ  โสตวัตถุ  หทยวัตถุ  เกิดในรูปภูมิ ๑๕ (เว้นอสัญญสัตตภูมิ) พึงทราบมโนวิญญาณธาตุ ๑ ที่ไม่ได้  อาศัยวัตถุรูป  เกิดในอรูปภูมิ ๔
๓.  ความยึดมั่นในอารมณ์  เรียกว่าอะไร  มีกี่อย่าง  คืออะไรบ้าง ?  ให้แสดงมาพร้อมทั้งความหมายและองค์ธรรม 
ตอบ
ความยึดมั่นในอารมณ์  เรียกว่า  อุปาทานมี ๔ คือ
1. กามุปาทาน  ธรรมชาติที่เป็นเครื่องยึดมั่นในกามคุณอารมณ์  องค์ธรรมได้แก่  โลภเจตสิก  ที่ในโลภมูลจิต ๘
2. ทิฏฐุปาทาน  ธรรมชาติที่เป็นเครื่องยึดมั่นในความเห็นผิด  ที่นอกจากสีลัพพตปรามาสทิฏฐิ  และอัตตวาททิฏฐิ  องค์ธรรมได้แก่  ทิฏฐิเจตสิก  ที่ในทิฏฐิคตสัมปยุตตจิต ๔
3. สีลัพพตุปาทาน  ธรรมชาติที่เป็นเครื่องยึดมั่นในการปฏิบัติผิด  องค์ธรรมได้แก่  ทิฏฐิเจตสิก  ที่ในทิฏฐิคตสัมปยุตตจิต ๔
4. อัตตวาทุปาทาน  ธรรมชาติที่เป็นเครื่องยึดมั่นในรูปนามขันธ์ ๕  ว่าเป็นตัวเป็นตน  องค์ธรรมได้แก่       ทิฏฐิเจตสิก  ที่ในทิฏฐิคตสัมปยุตตจิต ๔
๔. เหตุใดพระนิพพานและบัญญัติจึงได้ชื่อว่า  กาลวิมุตตอารมณ์
ตอบ
นิพพานและบัญญัติจัดเป็นกาลวิมุตตอารมณ์นั้น  เพราะธรรมทั้ง ๒ พวกนี้เป็นอสังขตธรรม  ไม่ได้ถูกปรุงแต่งด้วยปัจจัย ๔ ฉะนั้น  การเกิดขึ้นของธรรมทั้งสองพวกนี้จึงไม่มี  เมื่อไม่มีการเกิดขึ้นแล้วก็กล่าวไม่ได้ว่า  นิพพานหรือบัญญัติเหล่านี้เป็น  ปัจจุบัน   อดีต  อนาคต  เพราะเหตุนั้น  ท่านจึงเรียกว่า  กาลวิมุตตอารมณ์
๕. 
ก. ในสัพพสังคหะมีธรรมอยู่กี่หมวด  คืออะไรบ้าง  เมื่อว่าโดยประเภทแล้วมีเท่าไร  ?


ข. ธรรมที่เป็นความจริงของพระอริยเจ้า  มีชื่อเรียกว่าอะไร ?  มีกี่อย่าง คืออะไรบ้าง ? ให้แสดงมาพร้อมทั้งความหมาย และองค์ธรรม
ตอบ
ก. ในสัพพสังคหะ  มีธรรมอยู่ ๕ หมวด คือ 

๑. ขันธ์   
๒. อุปาทานักขันธ์
๓. อายตนะ  
๔. ธาตุ

๕. สัจจะ
เมื่อว่าโดยประเภทแล้ว มี ๓๙  (ไม่ต้องนับอุปาทานักขันธ์โดยเฉพาะ)

ข. ธรรมที่เป็นความจริงของพระอริยเจ้ามีชื่อเรียกว่า  อริยสัจจะ  มี  ๔ อย่างคือ 

๑. ทุกขสัจจะ   ธรรมที่เป็นทุกข์  เป็นความจริงของพระอริยเจ้าทั้งหลาย  องค์ธรรมได้แก่  โลกียจิต ๘๑  เจตสิก  ๕๑  (เว้นโลภะ) รูป ๒๘

๒. สมุทยสัจจะ  ธรรมที่เป็นเหตุให้เกิดทุกข์  เป็นความจริงของพระอริยเจ้าทั้งหลาย  องค์ธรรมได้แก่  โลภเจตสิก

๓. นิโรธสัจจะ  ธรรมที่เป็นเครื่องดับทุกข์  เป็นความจริงของพระอริยเจ้าทั้งหลาย  องค์ธรรมได้แก่ นิพพาน

๔. มรรคสัจจะ  ธรรมที่เป็นเหตุให้ถึงความดับทุกข์  เป็นความจริงของพระอริยเจ้าทั้งหลาย  องค์ธรรม    ได้แก่  มัคคังคะเจตสิก  ๘ ดวง  มีปัญญาเจตสิกเป็นต้น  ที่ในมรรคจิต ๔ 
----------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๓  ธันวาคม  พ.ศ. ๒๕๕๗
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑. ปริจเฉท ๓ เรียกว่า ปกิณณกสังคหะนั้น เพราะเหตุใด? และให้แสดงมาติกาทั้ง ๖ พร้อมด้วยความหมาย
ตอบ
ปริจเฉท ๓  เรียกว่า  ปกิณณกสังคหะ  นั้นเพราะเหตุว่า

การแสดงสงเคราะห์ จิต  เจตสิก  โดยเรี่ยรายทั่วไป  คือแสดงสงเคราะห์โดยประเภทแห่ง  เวทนาบ้าง  
เหตุบ้าง   กิจบ้าง  ทวารบ้าง  อารมณ์บ้าง  วัตถุบ้าง  เพราะเหตุนี้  ปริจเฉท ๓  จึงเรียกว่า   ปกิณณกสังคหะ

แสดงมาติกาทั้ง ๖  พร้อมด้วยความหมาย

๑.เวทนาสังคหะ  หมายความว่า  การสงเคราะห์  จิต  เจตสิก  โดยประเภทแห่งเวทนา ๓ หรือ ๕
๒. เหตุสังคหะ  หมายความว่า  การสงเคราะห์จิต  เจตสิก  โดยประเภทแห่งเหตุ ๖
๓. กิจจสังคหะ  หมายความว่า  การสงเคราะห์จิต  เจตสิก  โดยประเภทแห่งกิจ ๑๔  และฐาน ๑๐
๔. ทวารสังคหะ  หมายความว่า  การสงเคราะห์จิต  เจตสิก  โดยประเภทแห่งทวาร ๖
๕. อารัมมณสังคหะ  หมายความว่า  การสงเคราะห์จิต  เจตสิก  โดยประเภทแห่งอารมณ์ ๖
๖. วัตถุสังคหะ  หมายความว่า   การสงเคราะห์จิต  เจตสิก  โดยประเภทแห่งวัตถุ ๖
๒.
ก. ให้แสดงการจำแนกสเหตุกจิตโดยเหตุ ? 

ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกไหน ?  อโลภะ  อโทสะ   ที่ประกอบกับญาณสัมปยุตตจิตนั้นเป็นเจตสิกพวกไหน ?  และติเหตุกเจตสิก ๓๕ ดวงนั้น  ได้แก่อะไรบ้าง  เหตุ ๓ นั้น  คืออะไร? ให้แสดงตามคหิตัคคหนนัย 
ตอบ
ก. การจำแนกสเหตุกจิตโดยเหตุ  ในสหตุจิต ๗๑ หรือ ๑๐๓ นั้น

๑. เอกเหตุกจิต  จิตที่มีเหตุ ๑ มี ๒ ดวงคือ  โมหมูลจิต ๒  มีเหตุ ๑ คือ โมหเหตุ

๒. ทวิเหตุจิต  จิตที่มีเหตุ ๒ มี ๒๒ ดวงคือ  โลภมูลจิต ๘ มีเหตุ ๒ คือ โลภเหตุ  โมหเหตุ






โทสมูลจิต ๒ มีเหตุ  ๒ คือ  โทสเหตุ  โมหเหตุ






ญาณวิปปยุตตจิต ๑๒  มีเหตุ ๒ คือ อโลภเหตุ  อโทสเหตุ

๓. ติเหตุกจิต  จิตที่มีเหตุ ๓  มี ๔๗ หรือ ๗๙ ดวงคือ

กามาวจรญาณสัมปยุตตจิต ๑๒  มหัคคตจิต ๒๗  โลกุตตรจิต ๘  หรือ ๔๐  มีเหตุ ๓  คือ อโลภเหตุ  อโทสเหตุ อโมหเหตุ


ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกเอกเหตุกเจตสิก

อโลภะ  อโทสะ  ที่ประกอบกับญาณสัมปยุตตจิตนั้น  เป็นเจตสิกพวกทวิเหตุเจตสิก

และติเหตุกเจตสิก ๓๕  ดวงนั้น  ได้แก่  อัญญสมานเจตสิก ๑๓  โสภณเจตสิก ๒๒  (เว้นอโลภะ  อโทสะ  ปัญญา) ที่ประกอบกับญาณสัมยุตตจิต  เหตุ ๓  นั้น คือ  อโลภเหตุ  อโทสเหตุ  อโมหเหตุ
๓. 
ก. 
กิจมี  ๑๔  กิจ  แต่ฐานของกิจเหล่านั้นมีเพียง  ๑๐  ฐาน 
ที่เป็นเช่นนี้เพราะเหตุใด ?   


ข. 
ให้แสดงฐานโดยพิสดารว่ามีจำนวนเท่าใด  ?  คืออะไรบ้าง ?   พร้อมทั้งยกหลักฐานบาลีขึ้นแสดงด้วย
ตอบ
ก. 
กิจมี ๑๔ กิจ แต่ฐานของกิจเหล่านั้นมีเพียง ๑๐ ฐาน  ที่เป็นเช่นนี้เพราะ ทัสสนกิจ  สวนกิจ  ฆายนกิจ  สายนกิจ  ผุสสนกิจ ทั้ง ๕ นี้ ต้องตั้งอยู่ในระหว่างปัญจทวารวัชชนจิต กับ สัมปฏิจฉนจิตเท่านั้น ตั้งอยู่ที่อื่นไม่ได้ ฐานนี้เรียกว่า ปัญจวิญญาณฐาน ด้วยเหตุนี้ ฐานจึงมีเพียง ๑๐ ฐาน

ข. 
ฐานโดยพิสดาร มีจำนวน ๒๕ คือ ปฏิสนธิฐานมี ๑ ภวังคฐานมี ๖ อาวัชชนฐานมี ๒ ปัญจวิญญาณฐานมี ๑ สัมปฏิจฉนฐานมี ๑ สันตีรณฐานมี ๑ โวฏฐัพพฐานมี ๒ ชวนฐานมี ๖ ตทารัมมณฐานมี ๒ จุติฐานมี ๓ รวมเป็นฐาน ๒๕ ดังมีหลักฐานบาลีแสดงว่า

สนฺธิ  เอกํ  ฉ  ภวงฺคํ
ทฺวาวชฺชนํ  ปญฺจาทฺเยกํ

เทฺว  โว  โช  ฉ  ตทาเทฺวติ
จุตีติ  ปญฺจวีสติ
๔. ให้แสดงจิตที่เกิดใน ทวาร และพ้นจากทวารโดยแน่นอนและไม่แน่นอน ดังต่อไปนี้

ก. จิตที่เกิดในทวารเดียว

ข. จิตที่เกิดในทวาร ๕

ค. จิตที่เกิดในทวาร ๖


ง. จิตที่เกิดพ้นจากทวาร ๖ 
ตอบ
ก. จิตที่เกิดในทวารเดียวโดยแน่นอนมี ๓๖ หรือ ๖๘ ดวง ได้แก่ ทวิปัญจวิญญาณจิต ๑๐ อัปปนาชวนจิต ๒๖ หรือ ๕๘ ไม่แน่นอนได้แก่ กามจิต ๔๔ (เว้นทวิปัญจวิญญาณจิต ๑๐)

ข. จิตที่เกิดในทวาร ๕  โดยแน่นอนมี ๓ ดวง ได้แก่ มโนธาตุ ๓ ไม่แน่นอนได้แก่ กามจิต ๔๑ (เว้นทวิปัญจวิญญาณจิต ๑๐ มโนธาตุ ๓)

ค. จิตที่เกิดในทวาร ๖ โดยแน่นอน มี ๓๑ ดวง  ได้แก่  โสมนัสสันตีรณจิต ๑ มโนทวาราวัชชนจิต ๑ กามชวนจิต ๒๙ ไม่แน่นอนมี ๑๐ ดวง ได้แก่  อุเบกขาสันตีรณจิต ๒ มหาวิปากจิต ๘

ง. จิตที่เกิดพ้นจากทวาร  ๖  โดยแน่นอนมี  ๙  ดวงได้แก่   มหัคคตวิปากจิต  ๙  ไม่แน่นอน  ได้แก่  อุเบกขา
สันตีรณจิต  ๒  มหาวิปากจิต  ๘
๕.
ก. ให้แปลคาถาดังต่อไปนี้



ปญฺจวีส  ปริตฺตมฺหิ

ฉ  จิตฺตานิ   มหคฺคเต



เอกวีสติ  โวหาเร

อฏฺฐ  นิพฺพานโคจเร 

ข. อารมณ์  ๖ เมื่อจำแนกโดยประเภทใหญ่แล้วมีกี่ประเภทคืออะไรบ้าง? ให้แสดงองค์ธรรมมาด้วย
ตอบ
ก. คาถานี้แปลว่า

จิต ๒๕ ดวงคือ  ทวิปัญจวิญญาณจิต ๑๐ มโนธาตุ ๓ สันตีรณจิต ๓ มหาวิปากจิต ๘  หสิตุปปาทจิต ๑  เกิดได้ในอารมณ์ ๖ ที่เป็นกามธรรมอย่างดียว

จิต ๖ ดวงคือ วิญญานัญจายตนฌานจิต ๓  เนวสัญญานาสัญญายตนฌานจิต ๓  เกิดได้ในธรรมารมณ์ที่เป็นมหัคคตะอย่างเดียว

จิต ๒๑  ดวงคือ  รูปาวจรจิต ๑๕ (เว้นอภิญญาจิต ๒)  อากาสานัญจายตนฌานจิต ๓  อากิญจัญญายตนฌานจิต ๓  เกิดได้ในธรรมารมณ์ที่เป็นบัญญัติอย่างเดียว

จิต ๘ ดวงคือ  โลกุตตรจิต ๘  เกิดได้ในธรรมารมณ์ที่เป็นนิพพานอย่างเดียว

ข.  อารมณ์ ๖  เมื่อจำแนกโดยประเภทใหญ่แล้วมี ๔ ประเภทคือ

๑. กามอารมณ์   องค์ธรรมได้แก่  กามจิต ๕๔ เจตสิก ๕๒  รูป ๒๘

๒. มหัคคตอารมณ์  องค์ธรรมได้แก่ มหัคคตจิต ๒๗  เจตสิก ๓๕

๓. โลกุตตรอารมณ์  องค์ธรรมได้แก่  โลกุตตรจิต ๘ เจตสิก ๓๖  นิพพาน

๔. บัญญัติอารมณ์  องค์ธรรมได้แก่  สัททบัญญัติ  อัตถบัญญัติ
๖. 
ก. คำว่าวัตถุในวัตถุสังคหะนี้หมายความว่าอย่างไร ? วัตถุมีกี่อย่าง  จงแสดงมาพร้อมองค์ธรรม

ข. จงแสดงจิตดังต่อไปนี้

๑. จิตที่เกิดขึ้นโดยอาศัยวัตถุรูปแน่นอน

๒. จิตที่อาศัยวัตถุรูปเกิดไม่แน่นอน

๓. จิตที่เกิดขึ้นโดยไม่ได้อาศัยวัตถุรูปแน่นอน
ตอบ
ก. คำว่าวัตถุ  ในวัตถุสังคหะนี้  หมายความว่า  ธรรมเป็นที่อาศัยของจิตและเจตสิก   ชื่อว่าวัตถุ  
วัตถุมี ๖ อย่างคือ

๑. จักขุวัตถุ
องค์ธรรมได้แก่   จักขุปสาท

๒. โสตวัตถุ
องค์ธรรมได้แก่  โสตปสาท

๓. ฆานวัตถุ
องค์ธรรมได้แก่  ฆานปสาท

๔. ชิวหาวัตถุ
องค์ธรรมได้แก่  ชิวหาปสาท

๕. กายวัตถุ
องค์ธรรมได้แก่  กายปสาท

๖. หทัยวัตถุ
องค์ธรรมได้แก่  หทัยรูป

ข. ๑.จิตที่เกิดขึ้นโดยอาศัยวัตถุรูปแน่นอน มี ๔๓ ดวง คือ  ทวิปัญจวิญญาณจิต ๑๐ มโนธาตุ ๓ โทสมูลจิต ๒  ตทารัมมณจิต ๑๑  หสิตุปปาทจิต ๑ รูปาวจรจิต ๑๕  โสดาปัตติมรรคจิต ๑

๒. จิตที่อาศัยวัตถุรูปเกิดไม่แน่นอน  มี ๔๒  ดวงคือโลภมูลจิต ๘  โมหมูลจิต ๒  มโนทวาราวัชชนจิต ๑ มหากุศลจิต ๘ มหากริยาจิต ๘ อรูปาวจรกุศลจิต ๔  อรูปาวจรกริยาจิต ๔ โลกุตตรจิต ๗ (เว้นโสดาปัตติมรรค)

๓. จิตที่เกิดขึ้นโดยไม่ได้อาศัยวัตถุรูปแน่นอน  มี ๔ ดวง คือ อรูปาวจรวิปากจิต ๔
๗.
ก. สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?


ข. พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ? คืออะไรบ้าง ?  ให้บอกความหมายของหมวดนั้น ๆ มาด้วย ?

ตอบ
ก. สมุจจยสังคหะ  หมายความว่า  ปริจเฉทที่แสดงการรวบรวมปรมัตถธรรมทั้ง ๔  ที่มีสภาพเข้ากันได้ให้อยู่เป็นหมวด ๆ ชื่อว่าสมุจจยสังคหะ  ดังมีวจนัตถะแสดงว่า  สห  อุจฺจียนฺเต  เอตฺถาติ  สมุจฺจโย (วา)  สํ  ปิณฺเฑตฺวา  อุจฺจียนฺเต  เอเตนาติ  สมุจฺจโย  ปริจเฉทที่ชื่อว่าสมุจจยะ  เพราะเป็นปริจเฉทที่แสดงรวบรวมปรมัตถธรรมทั้ง ๔ ประการพร้อมกัน (หรือ) ปริจเฉทที่ชื่อว่าสมุจจยะ  เพราะเป็นเหตุแห่งการรวบรวมปรมัตถธรรมที่มีสภาพเข้ากันได้  ให้อยู่เป็นหมวด ๆ 

ข. พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็น ๔ หมวด  คือ
๑. อกุศลสังคหะ  การแสดงสงเคราะห์ธรรมที่เป็นฝ่ายอกุศลโดยส่วนเดียว  หมวดหนึ่ง
๒. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะ  ทั้ง ๓  ปนกันหมวดหนึ่ง
๓. โพธิปักขิยสังคหะ  การแสดงสงเคราะห์ธรรมที่เป็นฝ่ายมรรคญาณ  หมวดหนึ่ง
๔. สัพพสังคหะ  การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรมทั้งหมดรวมกันหมวดหนึ่ง 


๘.
ก. กิเลสมีจำนวนเท่าใด  คืออะไรบ้าง ?  ให้แสดงมาเฉพาะชื่อ

ข. ให้แสดงการนับกิเลสโดยพิสดาร ๑๕๐๐ มาดู ?
ตอบ
ก. กิเลสมีจำนวน ๑๐ คือ ๑. โลภกิเลส  ๒. โทสกิเลส  ๓. โมหกิเลส  ๔. มานกิเลส  ๕. ทิฏฐิกิเลส  
๖. วิจิกิจฉากิเลส  ๗. ถีนกิเลส  ๘. อุทธัจจกิเลส  ๙. อหิริกกิเลส  ๑๐. อโนตัปปกิเลส

ข. แสดงการนับกิเลส  โดยพิสดาร  ๑๕๐๐  อารมณ์ที่เป็นเหตุให้กิเลส ๑๐  เกิดขึ้นได้นั้นมี ๑๕๐ คือ  นาม 

เตปัญญาสะ  คือ นามธรรม ๕๓ นิปผันนรูป ๑๘  ลักขณรูป ๔  รวม ๗๕

ในอัชฌัตตสันดาน คือ ภายในตัวเรามี ๗๕

ในพหิทธสันดาน คือ สิ่งที่มีชีวิตและไม่มีชีวิตที่อยู่ภายนอกตัวเรามี ๗๕ รวม ๑๕๐ อารมณ์ ๑๕๐ คูณด้วยกิเลส ๑๐ คงเป็นกิเลส ๑๕๐๐
๙. 
ก. จงจำแนกพละธรรม ๙  โดยโสภณและอโสภณมาดู ฯ

ข. ให้แสดงอธิบดี ๔  พร้อมทั้งความหมายและองค์ธรรม ?

ตอบ
ก.จำแนกพละธรรม ๙  โดยโสภณและอโสภณนั้น  มีดังนี้ สัทธาพละ  สติพละ  ปัญญาพละ  หิริพละ  โอตตัปปะพละ  รวม ๕  เป็นโสภณ  อหิริกพละ  อโนตตัปปะพละ  รวม  ๒  เป็นอโสภณ  วิริยพละ  สมาธิพละ  รวม ๒  เป็นทั้งโสภณและอโสภณ

ข. แสดงอธิบดี  ๔ พร้อมทั้งความหมายและองค์ธรรม  

๑. ฉันทาธิปติ  ธรรมชาติที่เป็นใหญ่ในความพอใจ   องค์ธรรมได้แก่  ฉันทเจตสิก  ที่ในทวิเหตุกชวนะ  ๑๘    ติเหตุกชวนะ ๓๔  หรือ  ๖๖

๒. วิริยาธิปติ   ธรรมชาติที่เป็นใหญ่ในความเพียร   องค์ธรรมได้แก่วิริยเจตสิก   ที่ในทวิเหตุกชวนะ ๑๘        ติเหตุกชวนะ ๓๔  หรือ  ๖๖

๓. จิตตาธิปติ ธรรมชาติที่เป็นใหญ่ในการรับอารมณ์ องค์ธรรมได้แก่ ทวิเหตุกชวนะ และติเหตุชวนะ ๕๒  หรือ ๘๔

๔. วีมังสาธิปติ  ธรรมชาติที่เป็นใหญ่ในการรู้แจ้งตามความเป็นจริง   องค์ธรรมได้แก่   ปัญญาเจตสิก      ที่ในติเหตุกชวนะ ๓๔ หรือ ๖๖
๑๐. จงตอบคำถามดังต่อไปนี้

ก. สัพพจิตตสาธารณเจตสิก ๗ เป็นขันธ์อะไรได้บ้าง ?

ข. หทยวัตถุเป็นอายตนะอะไร ?

ค. อเหตุกะกิริยาจิต ๓ เป็นธาตุอะไรได้บ้าง ?

ง. รูป ๒๘ นิพพาน เป็น สัจจะอะไรได้บ้าง ?

จ. องค์ธรรมของ ธัมมารมณ์  ธัมมายตนะ  ธัมมธาตุ  เหมือนกันหรือต่างกันอย่างไร ?
ตอบ
ก. สัพพจิตตสาธารณเจตสิก ๗ เป็น เวทนาขันธ์  สัญญาขันธ์  สังขารขันธ์

ข. หทยวัตถุ  เป็น  ธัมมายตนะ

ค. อเหตุกกิริยาจิต ๓  เป็นมโนธาตุ  มโนวิญญาณธาตุ

ง. รูป ๒๘ เป็น ทุกขสัจจะ  นิพพาน  เป็น  นิโรธสัจจะ

จ. องค์ธรรมของธัมมายตนะ  กับ  ธัมมธาตุนั้น  เหมือนกัน ได้แก่  เจตสิก ๕๒  สุขุมรูป ๑๖ นิพพาน

   ส่วนองค์ธรรมของธัมมารมณ์นั้นได้แก่ จิต  ๘๙  เจตสิก ๕๒  ปสาทรูป ๕ สุขุมรูป ๑๖  นิพพาน บัญญัติ
----------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
